EkBass/fiwiki-20250220-pages-articles huggingface dataset:
Makari

Makari (1482–1563) oli Moskovan ja koko Venäjän metropoliitta. Hän aloitti uransa munkkina ja toimi Novgorodin arkkipiispana vuodesta 1526. Tällöin hänen tavoitteensa oli vahvistaa kristinuskon asemaa karjalaisten ja muiden suomensukuisten kansojen keskuudessa Luoteis-Venäjällä. Moskovan metropoliittana Makari toimi vuodesta 1542. Vuonna 1547 hän kruunasi Iivana Julman tsaariksi. Makari edisti munkkilaitoksen toimintaa ja uskonnollisen kirjallisuuden julkaisemista. Itse hän julkaisi kronikan ja laajan kokoelman pyhimyselämäkertoja.Otavan iso tietosanakirja, Otava 1960–1965.Uusi tietosanakirja, Tietosanakirja oy 1960–1966. Novgorodin arkkipiispana Makari järjesti luostarien toiminnan uudelleen siten, että munkit alkoivat asua yhdessä aiemmin käyttämiensä erillisten huoneiden sijaan. Moskovan ja koko Venäjän metropoliittana hän ajoi kirkollisen elämän keskusjohtoisuutta. Hän esti paikallisten pyhimysten palvelusta tarjoten tilalle moskovalaisia ja yleisvenäläisiä pyhimyksiä. Makari toimitti kirkkojärjestyksen, jonka vuoden 1551 kirkolliskokous hyväksyi. Se oli pitkään voimassa Venäjän kirkkojärjestyksenä.Tietosanakirja, Tietosanakirja-osakeyhtiö 1909–1919. ==Lähteet== Luokka:Venäläiset piispat Luokka:Metropoliitat Luokka:Venäläiset pyhät Luokka:Vuonna 1482 syntyneet Luokka:Vuonna 1563 kuolleet
Mauno-Olavi Pötry

Mauno-Olavi Pötry (17. tammikuuta 1946 Lappeenranta – 11. huhtikuuta 1996 Lappeenranta) oli suomalainen näytelmäkirjailija. Pötry oli kansakoulun käytyään rakennustöissä kunnes hän vammautui työmaalla sattuneessa onnettomuudessa Helsingissä 1963 ja jäi tapaturmaeläkkeelle. Onnettomuuden seurauksena Pötry halvaantui pyörätuoli-invalidiksi. Hän pystyi kuitenkin käyttämään kirjoittamiseen toista kättään ja hän kirjoitti myös suutikun avulla. Pötry harrasti myös veneilyä ja hänen veneensä oli rakennettu sellaiseksi että vammainenkin pystyi sitä käyttämään. Pötry kirjoitti 1970-luvulla kaksi hyvän arvostelu- ja yleisömenestyksen saanutta näytelmää. Maaltapaosta kertonut Muuttolintu (1973) esitettiin myös televisiossa ja 1974 kantaesityksensä sai farssi Hymyilevä potilas. Molemmat näytelmät esitettiin aikanaan Tampereen Teatterikesässä. Pötry toimi myös teatterikriitikkona, avusti lehtiä, veti näytelmäpiiriä sekä toimi alustajana ja runoiltojen pitäjänä. Useista vaikeista sairauksista kärsinyt Pötry kuoli 1996 50-vuotiaana. == Näytelmiä == * Muuttolintu. Imatran teatteri 1974 * Hymyilevä potilas. Imatran teatteri 1974 * Työstä ja taistelusta. Lappeenrannan kaupunginteatteri 1975 * Viholliset keskenään. 1977 * Dostojevskiläistä puhetta. Lappeenrannan kaupunginteatteri 1983 * Meidän herramme teatteriseurue. 1985 * Herra ministeri taiteilijan kammiossa, monologi. Lappeenrannan kaupunginteatteri 1993 (kirjoitettu alun perin näyttelijä Aarre Heinoselle) == Palkinnot == * Kymen läänin taidepalkinto 1975 * Lappeenrannan kaupungin taidepalkinto 1977 == Lähteet == * * Eteläkarjalaisia kirjailijoita: Mauno-Olavi Pötry Luokka:Suomalaiset näytelmäkirjailijat Luokka:Vuonna 1946 syntyneet Luokka:Vuonna 1996 kuolleet
Scuderia Centro Sud

Scuderia Centro Sud oli yksityinen tiimi, joka kilpaili F1-sarjassa vuosina 1956–1965. Talli saavutti 24 pistettä 49 kilpailussaan, mutta ei yhtään voittoa. Tallin perusti Guglielmo "Mimmo" Dei. Talli käytti Maseratin, Ferrarin, Cooperin ja BRM tallin autoja sekä moottoreita (Cooperin kohdalla Climaxin moottoreita). Talli oli ensimmäinen, joka kilpailutti naiskuljettajaa F1-luokassa. Tallilla ajoivat muun muassa Masten Gregory, Giancarlo Baghetti, Lorenzo Bandini ja Wolfgang von Trips. ==Lähteet== Luokka:Italialaiset Formula 1 -tallit
Vastalause

Vastalause on oikeustieteessä johonkin päätökseen, toimenpiteeseen tai tahdonilmaisuun liitetty eriävä mielipide. Se vapauttaa tekijänsä vastaamasta päätöksestä (reservaatio) tai pidättää hänelle jonkin oikeuden tai vaatimuksen (protesti). Eriävä mielipide merkitään pöytäkirjaan tai muuhun asiakirjaan, jolloin vastalauseen esittäjä vapautuu vastuusta. Ellei henkilö esitä vastalausetta, hänen katsotaan yhtyneen päätökseen. Vastalauseen esittäjä voi olla esimerkiksi kolleginen viranomainen tai julkisoikeudellisen tai yksityisoikeudellisen yhteisön hallintoelimen jäsen. Kokouksessa läsnä olleella yhteisön jäsenellä katsotaan olevan oikeus moittia päätöstä vain silloin, kun pöytäkirjaan on merkitty hänen vastustaneen päätöstä. ==Lähteet== Luokka:Oikeustiede
Nikodemus Hauvonen

Nikodemus Hauvonen (20. maaliskuuta 1845 Harjavalta – 31. toukokuuta 1897 Turku) oli suomalainen lyseon lehtori ja kirjallisuuden suomentaja. Hauvosen vanhemmat olivat maanviljelijä Heikki Matinpoika (Korpi) ja Maria Kristiina Juhontytär. Hän pääsi ylioppilaaksi 1866 Turun lukiosta ja suoritti opettajakandidaattitutkinnon 1869. Hauvonen oli apulaisopettajana Uudenkaupungin ala-alkeiskoulussa 1869 ja 1871–1873, saksan kielen opettajana Viipurin ruotsalaisessa lyseossa 1875–1888, suomen kielen opettajana Viipurin ruotsalaisessa tyttökoulussa 1876–1885 ja saksan kielen opettajana vuodesta 1888 Turun suomalaisessa lyseossa. Hän suomensi useita lähinnä saksan- ja ranskankielisiä teoksia. Hauvonen suomensi muun muassa Fritz Reuterin teokset Maamiesajoiltani ja Sotavuodelta 1813, Henri Bernardin de Saint-Pierren teoksen Paul ja Virginia ja Gustaf Emanuel Beskowin Matkamuistelmia Egyptistä, Sinailta ja Palestinasta 1859–1860.Uutisia Turusta ja lähiseuduilta, Uusi Aura 03.06.1897, nro 64, s. 2, Kansalliskirjaston digitaaliset aineistot == Teoksia == * Matkani ulkomaille, kirjoitti N. Hauvonen. Tekijä, Wiipuri 1878 (Teos digitoituna Doriassa) * Saksalais-suomalainen taskusanakirja. Wilén, Turku 1891, 2. painos 1909 ja 3. painos 1916 nimellä Saksalais-suomalainen taskusanakirja - Deutsch-Finnisches Taschenwörterbuch == Suomennoksia == * Theodor Friedrich Max Richter: Onneton matka Hampurista St Thomassaarelle: sekä paluumatka New-Yorkin kautta Kyöpenhaminaan ; suom. N. H-n. Matkakertomuksia 1. Helsinki, Edlund, 1868 (Teos digitoituna Doriassa) * Fritz Reuter: Sotavuodelta 1813; suom. H-n. Suomalaisen Kirjallisuuden Seura, Helsinki 1870 * Maria (Maria Furuhjelm): Neuvoja Suomenmaan äiteille: kirja kansalle; suom. N. H-n. Viipuri, Clouberg ja K., 1871 * Z. Topelius: Wälskärin juttuja. Kolmas jakso, Siniset; Pakolainen; Erään nimen warjo; suomentanut N. H-n. Helsinki, G. W. Edlund, 1873 * Bernardin de Saint-Pierre: Paul ja Virginia; franskasta suom. N. Hauvonen. Helsinki, Holm, 1874 (alkuteos Paul et Virginie) * Gustaf Emanuel Beskow: Matkamuistelmia Egyptistä, Sinailta ja Palestinasta 1859-1860; Viipuri, Kirjall.-Seura Viipurissa, 1876 (alkuteos Reseminnen från Egypten, Sinai och Palestina 1859-1860) (Teos digitoituna Doriassa) * Paul B. Du Chaillu: Matkustusretket Keski-Afrikassa. Helsinki, Edlund, 1876 (Teos digitoituna Doriassa) * Albert Julius Palmberg: Terveys- opin ja sairashoidon käsikirja merenkulkijoille; suom. N. Hauvonen. Helsinki, Holm, 1880 * Friedrich Anton Heller von Hellwald: Maan kansat ja valtakunnat. 1, Europa, Edlund 1880 (Teos verkossa) * Fritz Reuter: Maamiesajoiltani. Edellinen osa; alasaksasta suom. N. Hauvonen. Viipuri, Clouberg, 1885 * Fritz Reuter: Maamiesajoiltani. Jälkimäinen osa; alasaksasta suom. N. Hauvonen. Viipuri, Clouberg, 1886 == Lähteet == * * ===Viitteet=== Luokka:Suomalaiset opettajat Luokka:Suomentajat Luokka:Vuonna 1845 syntyneet Luokka:Vuonna 1897 kuolleet
Riitta Karjalainen

Riitta Elina Karjalainen (s. 26. toukokuuta 1968 Kokkola) on suomalainen suunnistaja ja hiihtosuunnistaja. Suunnistuksen MM-kilpailuissa Bendigossa 1985 Karjalainen sijoittui viestissä kuudenneksi ja henkilökohtaisella matkalla 12:nneksi. Gerardmerin suunnistuksen MM-kilpailuissa 1987 hän sijoittui neljänneksi viestissä ja 12:nneksi henkilökohtaisella matkalla. Skellefteån hiihtosuunnistuksen MM-kilpailuissa 1990 Karjalainen voitti viestisuunnistuksen maailmanmestaruuden Mirja Linnainmaan ja Virpi Juutilaisen kanssa. Hän sijoittui pikamatkalla neljänneksi ja normaalimatkalla kuudenneksi. Borovetsin hiihtosuunnistuksen MM-kilpailuissa 1992 hän voitti viestihopeaa joukkuetovereinaan Mirja Ojanen ja Virpi Juutilainen. Normaalimatkalla hän sijoittui 11:nneksi. Val di Nonin hiihtosuunnistuksen MM- kilpailuissa 1994 hän sijoittui pikamatkalla seitsemänneksi ja normaalimatkalla kahdeksanneksi. Karjalainen voitti Tampereen Pyrinnön joukkueessa Tiomilan vuosina 1990 ja 1991. Hän edusti urallaan Lahden Suunnistajia, Tampereen Pyrintöä ja Ähtärin Urheilijoita. Häntä valmensi hänen isänsä Kyösti Karjalainen. ==Lähteet== Luokka:Suomalaiset suunnistajat Luokka:Suomalaiset hiihtosuunnistajat Luokka:Vuonna 1968 syntyneet Luokka:Elävät henkilöt
Hanna Hämeenniemi

Hanna Hämeenniemi (19. helmikuuta 1882 Virolahti – 3. heinäkuuta 1942 Ilmajoki) oli suomalainen näytelmäkirjailija. Hänen vuonna 1914 ilmestynyt näytelmänsä Isännät ja emännät on hänen ainoa julkaistu teoksensa Tiedoston julkaisijaa ei mainita.. Ammatiltaan Hämeenniemi oli sairaanhoitaja.Kirjahyllyltä, Naisten ääni, 01.10.1935, nro 19, s. 2, Kansalliskirjaston digitaaliset aineistot == Teoksia == * Isännät ja emännät : kolminäytöksinen kansannäytelmä. Näytelmäkirjasto n:o 122. Kustannus Oy Kirja, Helsinki 1914, 5. painos 1928. == Lähteet == * == Aiheesta muualla == * Vapaasti ladattavia Hanna Hämeenniemen e-kirjoja Projekti Lönnrotilta ja Project Gutenbergiltä. ===Viitteet=== Luokka:Suomalaiset näytelmäkirjailijat Luokka:Vuonna 1882 syntyneet Luokka:Vuonna 1942 kuolleet
Keisarin tie

Keisarin tie () oli Vienanmereltä Ääniselle vuonna 1702 rakennettu maareitti. Sen tarkoituksena oli Venäjän joukkojen siirtäminen Vienanmereltä Laatokalle ja Itämerelle. Tien rakentamiseen osallistui noin 5 000 paikallista talonpoikaa. Työt etenivät pohjoisesta Njuhtšasta ja etelästä Poventsasta käsin kohti Uikujärveä. Tie saatiin valmiiksi puolessatoista kuukaudessa. Pietari I:n johtama sotajoukko kulki sen päästä päähän kymmenessä päivässä 17.–26. elokuuta 1702, jatkoi matkaa Äänisen ja Syvärin kautta Laatokalle ja valtasi Pähkinälinnan. ==Lähteet== Luokka:Karjalan tasavalta Luokka:Venäjän historia
Pertti Tikka

Pertti Olavi Tikka (s. 12. toukokuuta 1955 Tohmajärvi) on suomalainen hiihtosuunnistuksen maailmanmestari. Velingradin MM-kilpailuissa 1977 Tikka sijoittui kahdeksanneksi henkilökohtaisella matkalla. Avestan MM-kilpailuissa 1980 hän voitti kultaa henkilökohtaisella matkalla ja hopeaa viestistä. Viestissä hän hiihtosuunnisti viimeisen osuuden Timo Mutikaisen, Matti Väisäsen ja Olavi Svanbergin hiihtosuunnistaessa kolme ensimmäistä osuutta. Aigenin MM-kilpailuissa 1982 hän voitti hopeaa henkilökohtaisella matkalla ja pronssia viestistä Veli-Matti Pellisen, Matti Väisäsen ja Olavi Svanbergin kanssa. Lavaronen MM-kilpailuissa 1984 hän voitti hopeaa viestistä ja pronssia henkilökohtaiselta matkalta. Viestissä he hiihtosuunnistivat samalla joukkueella kuin kaksi vuotta aikaisemmin. Seuratasolla Tikka edusti Tohmajärven Urheilijoita. ==Lähteet== Luokka:Suomalaiset hiihtosuunnistajat Luokka:Vuonna 1955 syntyneet Luokka:Elävät henkilöt
Vivian

Vivian on naisen etunimi, jonka nimipäivä on suomenruotsalaisen ja vuodesta 2025 lähtien myös suomenkielisen kalenterin mukaan 2. toukokuuta. Suomessa nimi Vivian on Digi- ja väestötietoviraston tietojen mukaan annettu vuoden 2020 loppuun mennessä noin 1910 henkilölle, joista suurin osa on syntynyt vuoden 1980 jälkeen.. Nimi Vivian tulee latinan sanasta vivus, elävä. Englanninkielisissä maissa se on käytössä sekä miesten että naisten etunimenä. == Tunnettuja Vivianeja == * Vivian Campbell (s. 1962), irlantilainen kitaristi * Vivian Cheruiyot (s. 1983), kenialainen kestävyys- ja maastojuoksija * Vivian Fine (1913–2000) yhdysvaltalainen säveltäjä * Vivian Mary Hartley, [[Vivien Leigh (1913–1967), englantilainen näyttelijä * Vivian Jemutai, Yasemin Can (s. 1996), kenialais-turkkilainen kestävyysjuoksija * Vivian Kong (s. 1994), hongkongilainen miekkailija * Vivian Kubrick (s. 1960), yhdysvaltalainen elokuvantekijä ja säveltäjä * Vivian Maier (1926–2009), yhdysvaltalainen katuvalokuvaaja * Vivian Richards (s. 1952), antigualainen kriketinpelaaja * Vivian Sin'amor, suomalainen kitaristi * Vivian Stanshall (1943–1995), englantilainen muusikko ja koomikko * Vivian Woodward (1879–1954), englantilainen jalkapalloilija * Vivian Wu, Wu Jun Mei (s. 1966), kiinalainen näyttelijä == Lähteet == == Aiheesta muualla == Luokka:Etunimet
Lagavulin

thumb|225px|Lagavulinin tislaamo Lagavulin on skotlantilainen viskitislaamo. Se sijaitsee Islayn saaren etelärannikolla lähellä muita Kildaltonin alueen tislaamoita Ardbegia ja Laphroaigia. == Historiaa == Lagavulinin tislaamo perustettiin vuonna 1816 eli vuotta myöhemmin kuin Ardbeg ja Laphroaig. Perustaja John Johnston osti vuosikymmentä myöhemmin myös läheisen Ardmoren tislaamon (eri kuin nykyinen Speysidessa sijaitseva Ardmore), jonka tuotanto yhdistettiin Lagavuliniin vuonna 1835. John Crawford Graham osti tislaamon vuonna 1852 ja vuonna 1867 se siirtyi James Logan Mackie & Co.:lle. James Logan Mackieltä yhtiö siirtyi hänen veljenpojalleen Peter Mackielle, joka lanseerasi White Horse -sekoiteviskin vientimarkkinoille vuonna 1890. Mackie rakensi myös 1908 Malt Millin tislaamon, jonka tarkoituksena oli tuottaa Laphroaigia muistuttavaa viskiä. Malt Mill tuotti viskiä vuoteen 1960, vuonna 1962 se yhdistettiin Lagavuliniin. Lagavulinin lattiamallastamo suljettiin vuonna 1974 ja sittemmin se on ostanut maltaansa läheiseltä Port Ellenin mallastamolta. == Lähteet == Luokka:Skotlantilaiset viskitislaamot
Helena Tynell

Hellin Helena Tynell (o.s. Turpeinen; 10. joulukuuta 1918 Äänekoski − 18. tammikuuta 2016 Tuusula) oli suomalainen lasimuotoilija. Hänet tunnetaan parhaiten Riihimäen Lasi Oy:lle suunnitelluista Aurinkopulloista. Tynell syntyi vuonna 1918 Äänekoskella. Tultuaan ylioppilaaksi vuonna 1938 hän pääsi opiskelijaksi Taideteolliseen keskuskouluun, josta hän valmistui mallisuunnittelijaksi vuonna 1943.Helena Tynell: Design 1943–1993. Suomen lasimuseo, Hämeenlinna 1998. Hän työskenteli uransa alussa suunnittelijana Arabialla 1943−1946. Riihimäen Lasin suunnittelijaksi hän siirtyi vuonna 1946. Hän suunnitteli lasiesineitä mm. Eduskunnan ja Hotelli Vaakunan käyttöön. Yleiseen myyntiin tulivat juhlavaan käyttöön tarkoitetut Tippa- ja Nappi- karahvit ja juomalasit. Arkikäyttöön suunniteltiin kokonaisia lasistoja. Näistä voi mainita Solar-lasiston. Riihimäen lasitehtaan lopettamisen jälkeen Tynell siirtyi vuonna 1976 töihin Saksaan.Suomen lasimuseo Hän suunnitteli valaisimia Limburgin lasitehtaalle. Hän oli tehnyt valaisimia jo Suomessa, ennen uraa Riihimäen Lasin palveluksessa. Myöhemmin hän suunnitteli Limburgin tehtaalla myös taidelasiesineitä. Tynell muutti takaisin Suomeen vuonna 1986 tehtyään pitkän uran lasimuotoilijana. Tynellin lasiesineistä on maineeseen noussut erityisesti Aurinkopullo. Pulloa valmistettiin kymmenen vuoden ajan vuosina 1964–1974, ja se tunnetaan myös nimellä Kukkapullo. Pulloa tehtiin Erkkitapio Siiroisen Veturipullon tapaan siitä lasimassasta, jota uuniin sattui muusta tuotannosta jäämään. Näin pulloa on tehty ainakin 19 eri väriä ja neljää eri kokoa.Joka kodin maljakoita. Helsingin Sanomat 18.5.2007. Helena Tynell avioitui vuonna 1947 valaisinmuotoilija Paavo Tynellin kanssa. Tynell kuoli 97-vuotiaana tammikuussa 2016.Tuusulalainen lasitaiteilija Helena Tynell kuoli 97-vuotiaana. Länsiväylä 20.1.2016. == Lähteet == 150px|thumb|Tippa- karahvi. ==Kirjallisuutta== * ==Aiheesta muualla== * Helena Tynellin suunnittelemia lasiesineitä. Designlasi.com. * Taidemuseo Martta Wendelin. * Helena Tynellin muistokirjoitus Helsingin Sanomissa. Luokka:Suomalaiset lasitaiteilijat Luokka:Vuonna 1918 syntyneet Luokka:Vuonna 2016 kuolleet
Booboo Stewart

Nils Allen Stewart, Jr., tunnettu nimellä Booboo Stewart, (s. 21. tammikuuta 1994 Beverly Hills, Kalifornia) on yhdysvaltalainen laulaja, tanssija, näyttelijä ja kamppailulajin harrastaja. Hän on tullut tunnetuksi Stephenie Meyerin Houkutus-kirjasarjaan pohjautuvissa elokuvissa Twilight – Epäilys (2010) ja Twilight – Aamunkoi osa 1 (2011) ja 2 (2012). == Biografia == === Yksityiselämä === Hän oli osa T-Squad-nimistä yhtyettä, kunnes yhtye lopetettiin vuonna 2008. Booboolla on kaksi siskoa: Meagan ja Fivel, joiden kanssa heillä on yhtye, joka tunnetaan nimellä TSC (The Stewart Clan). Booboolla on myös kolmas sisko Sage. Booboo on äitinsä (Renee Stewart) puolelta kiinalainen, japanilainen ja korealainen, siltä puolelta hänestä löytyy myös mustajalka intiaaniheimon verta. Isänsä puolelta (Nils Allen Stewart, Sr.) hän on venäläinen sekä skotlantilainen. === Ura === Vuonna 2006 Stewart näytteli Ben Conradin roolia elokuvassa The Conrad Boys, jonka ohjasi Justin Lo. Tämän jälkeen hän vieraili lastensarjan Blue Dolphin Kids kuudessa jaksossa. Hän oli kuuluisan teini-idoli Hannah Montana/Miley Cyrusksen kanssa kiertueella Best of Both Worlds Tour, jolla oli mukana myös poikayhtye Jonas Brothers. Stewart näyttelee Carya hänen tulevassa elokuvassaan American Cowslip. Stewart on esiintynyt monissa televisiosarjoissa, kuten sarjoissa Steve Harvey's Big Time Challenge, Teho-osasto, Dante's Cove ja Lapsuuteni luuserina. Hän on myös tehnyt stunttityötä lukuisissa elokuvissa, kuten vuonna 2006 elokuvassa Zoom ja vuonna 2007 elokuvassa Beowulf. Stewart valittiin Seth Clearwaterin rooliin Houkutus-kirjasarjan kolmanteen kirjaan perustuvaan elokuvaan Twilight – Epäilys, joka ilmestyi kesäkuussa 2010. Elokuvan kuvaukset aloitettiin 17. elokuuta 2009. Hän jatkaa rooliaan ihmissutena elokuvasarjan viimeisessä, kaksiosaisessa elokuvassa Twilight – Aamunkoi. == Filmografia == === Elokuvat === Vuosi Nimi Rooli 2004 Yard Sale Pieni poika 2005 Pit Fighter Vendor 2006 666: The Child Donald The Conrad Boys Ben Conrad 18 Fingers of Death! Nuori Buford 2007 Uncle P Biker Kid The Last Sentinel Nuori Tallis 2008 The Fifth Commandment Nuori Chance 2009 Dark Games Jake Wincott American Cowslip Cary 2010 Twilight – Epäilys Seth Clearwater Logan Ben Smitty Peabo 2011 Twilight – Aamunkoi, osa 1 Seth Clearwater 2012 Twilight – Aamunkoi, osa 2 Seth Clearwater 2015 Descendants Jay, Jafarin poika 2017 Descendants 2 Jay, Jafarin poika 2018 Marvel Rising: Secret Warriors Victor Kohl / Exile === Televisio === Vuosi Nimi Rooli Huomioita 2003 Big Time Taistelulajin harrastaja 2004 Skeleton Man Child Warrior Televisioelokuva 2005 Teho-osasto Power Ranger 1 jakso 2004-2006 Dante's Cove Stephen 5 jaksoa 2006 Blue Dolphin Kids 3 jaksoa Lapsuuteni luuserina Lapsi 2 jaksoa === Stunttityöt === Vuosi Elokuva 2004 Skeleton Man 2005 Pit Fighter The Kings of Babylon 2006 Zoom 2007 Beowulf Luokka:Yhdysvaltalaiset näyttelijät Luokka:Vuonna 1994 syntyneet Luokka:Elävät henkilöt Luokka:Yhdysvaltalaiset lapsinäyttelijät
Wendy Williams

Wendy Williams voi tarkoittaa seuraavia henkilöitä: * Wendy O. Williams, entinen Plasmatics-yhtyeen laulaja * Wendy Williams, yhdysvaltalainen radio- ja televisiojuontaja * Wendy Williams, transsukupuolinen pornonäyttelijä * Wendy Williams, yhdysvaltalainen uimahyppääjä.
Wendy Williams (juontaja)

Wendy Williams (s. 18. heinäkuuta 1964 Ocean Township, New Jersey) on yhdysvaltalainen radio- ja televisiojuontaja ja kirjailija Vuonna 1993 Billboard-lehti palkitsi hänet vuoden radiopersoonana, ja vuonna 2009 hänet nimettiin Radio Hall of Fameen. Radiojuontajana Williams on työskennellyt muun muassa Washington DC:ssä, Philadelphiassa, ja erityisesti New Yorkissa. Hän on usein ajautunut riitoihin haastateltaviensa kanssa, ja on tullut useita kertoja erotetuksi työstään. Williams lopetti päivittäisen The Wendy Williams Experience -radio-ohjelman teon heinäkuun lopussa 2009 keskittyäkseen televisiossa esittävän The Wendy Williams Show’n tekemiseen. ==Lähteet== ==Aiheesta muualla== *The Wendy Williams Shown'n kotisivut * Luokka:Yhdysvaltalaiset radiotoimittajat Luokka:Yhdysvaltalaiset televisiotoimittajat Luokka:Yhdysvaltalaiset kirjailijat Luokka:Radio Hall of Fame Luokka:Vuonna 1964 syntyneet Luokka:Elävät henkilöt
Albert Paavilainen

Albert (Pertti) Paavilainen (17. heinäkuuta 1892 KaukolaAikalaiskirja 1934, s. 491-492. (Viitattu 5.12.2018) – 23. marraskuuta 1943 HuopalahtiKuolleita. Helsingin Sanomat, 28.11.1943, s. 3. ) oli suomalainen toimittaja, kirjailija ja kääntäjä. Hän käytti myös nimimerkkejä Apso Uramo ja Pienviljelijän poika. Pakinoitsijana hänen nimimerkkinsä oli Perttu.Maisteri Albert Paavilainen 50-vuotias. Helsingin Sanomat, 17.07.1942, s. 3.Magister Albert Paavilainen död, Svenska Pressen, 24.11.1943, nro 272, s. 4, Kansalliskirjaston digitaaliset aineistot. Viitattu 05.08.2024 ==Henkilöhistoria== Albert Paavilaisen vanhemmat olivat maanviljelijä Simo Paavilainen ja Katri Rautiainen ja puoliso vuodesta 1919 Nanna Ingeborg Ahlnäs. Paavilainen pääsi ylioppilaaksi Viipurin klassillisesta lyseosta 1913 ja valmistui filosofian kandidaatiksi Helsingin yliopistosta 1917. Hän toimi Ylioppilasten Viipurin Läänin Kotiseutututkimusyhdistyksen sihteerinä 1918–1919, Ylioppilaslehden päätoimittajana 1919–1920, Viipurilaisen osakunnan kuraattorina 1919–1921 ja sanomalehti Uuden Suomen kotimaan osaston toimittajana 1919–1922.Ylioppilaslehden henkilökunta 1913 - 2013 Savo-lehden päätoimittaja Paavilainen oli 1923–1926 ja Kauppalehden aputoimittaja ja pakinoitsija (nimimerkillä Perttu) 1931–1932. Opiskeluaikanaan Paavilainen teki kansatieteellisiä tutkimuksia Seurasaaren ulkomuseolle ja Viipurin museolle. Hän keräsi myös kansanperinnettä Karjalan kannakselta ja Inkeristä. Paavilainen jäi marraskuussa 1943 junan alle Helsingin rautatieasemalla ja hän menehtyi matkalla sairaalaaan. Paavilainen käänsi englannin kielestä Sax Rohmerin teoksen Kauhujen talo, William J. Locken teoksen Luukas Waveringin rikos ja Brummel & C:o:n kirjan Tupakasta ja sen tuttavista. == Teoksia == * Voiko pienviljelijä olla sosialisti? Kansallinen kokoomuspuolue, Hämeenlinna 1927 (nimimerkillä Pienviljelijän poika) * Perman vallan perijä. Suojeluskuntain Kustannus Oy, Helsinki 1929 (nimimerkillä Apso Uramo) * Suomen kultaseppien liiton 25-vuotishistoria. Suomen kultaseppien liitto, Helsinki 1930 * Metsä kansan rikastuttajana. Suomen puunjalostusteollisuuden tilasto- ja tiedotusosasto, Helsinki 1938 == Lähteet == * ===Viitteet=== Luokka:Suomalaiset päätoimittajat Luokka: Pakinoitsijat Luokka:Suomentajat Luokka: Suomalaiset tietokirjailijat Luokka:Vuonna 1892 syntyneet Luokka:Vuonna 1943 kuolleet
Herttuat (albumi)

Herttuat on Herttuat-yhtyeen esikoisalbumi vuodelta 1974. == Kappaleet == # # # # # # # # # # # # == Kokoonpano == * Juhani Markola – laulu * Aatos Tarkki – laulu, bassokitara * Jorma Syrjälä – rummut * Seppo Karhemaa – saksofoni * Hannu Keinänen – urut, sovittaja * Pekka Härkönen – tuottaja == Lähteet == Luokka:Vuoden 1974 esikoisalbumit Luokka:Suomalaiset iskelmäalbumit
Herttuat (yhtye)

Herttuat oli suomalainen iskelmäorkesteri, joka julkaisi nimeään kantavan albumin Herttuat vuonna 1974. Yhtyeen jäseniä olivat Aatos Tarkki, Jorma Syrjälä, Hannu Keinänen, Seppo Karhemaa ja pääasiallinen laulusolisti Juhani Markola, joka sittemmin lähti uudelleen soolouralle. Vuonna 1976 kosketinsoittajaksi vaihtui Simo Laiho ja basistiksi sekä toiseksi solistiksi Åke Lahtinen. Vuonna 1979 Herttuat teki Valkeakosken Hakan jalkapallojoukkueelle kannatuslaulun Hakapotkut.Suomen Äänitearkisto. Viitattu 29.4.2013. == Lähteet == Luokka:Suomalaiset yhtyeet
Herttuat

Herttuat voi viitata seuraaviin: * Herttua, aatelisarvo * Herttuat, suomalainen iskelmäorkesteri ** Herttuat, yhtyeen albumi
DealExtreme

DealExtreme oli kiinalainen elektroniikkaan erikoistunut verkkokauppa, joka lopetti toimintansa jossakin vaiheessa vuosien 2020 ja 2022 välillä. Tarkkaa syytä tai ajankohtaa ei tiedetä, koska tietoja aiheesta on vain vähän saatavilla. Voidaan kuitenkin arvella, että koronapandemia, EU:n verotus ja muiden verkkokauppojen, kuten AliExpressin kasvava suosio oli ainakin osasyynä yrityksen kohtaloon. Tilaukset toimitettiin ympäri maailman ilman eri maksua suoraan Hongkongista, Kiinasta. Tuotevalikoima koostui kodinelektroniikasta, matkapuhelimista ja useista muista pienlaitteita sisältävistä tuotekategorioista. Ostokset maksettiin PayPal-maksujärjestelmän avulla. DealExtremen verkkosivusto oli käytettävissä 14 eri kielellä. Sivustolla oli myös keskustelualue, jossa asiakkaat saattoivat kysellä muilta asiakkailta esimerkiksi tuotteiden käyttöongelmista. Asiakkaat pystyivät myös kirjoittamaan arvosteluja tuotteista, ja näin muut asiakkaat saivat tietoa tuotteen laadusta. == Lähteet == == Aiheesta muualla == * DealExtreme.com, kiinalainen uusivuosi ja Reality * opastaja.com, dealextreme-kokemuksia Luokka:Kiinalaiset verkkokaupat
Sinfonia nro 39 (Mozart)

Sinfonia no. 39 Es-duuri (KV 543) on Wolfgang Amadeus Mozartin vuonna 1788 valmistunut sinfonia. Sinfonia valmistui 26. kesäkuuta ja se oli ensimmäinen Mozartin kesällä 1788 säveltämistä hänen viimeiseksi jääneistä kolmesta sinfoniasta. Samana vuonna valmistuivat myös sinfoniat nro 40 ja 41. Sinfonia on sävelletty huilulle, klarineteille, fagoteille, käyrätorville, trumpeteille, patarummuille ja jousisoittimille. Teoksen ensiesityksestä ja siitä, esitettiinkö se Mozartin elinaikana ei ole varmaa tietoa. Nykyisin teos kuuluu sinfoniaorkestereiden keskeisiin ohjelmistoihin. Ensimmäinen osa alkaa majesteettisella johdannolla (Adagio), jota seuraa sonaattimuotoinen Allegro. Menuetti on 3/4-tahtinen, jossa trion muodostaa kansantanssi ländler. Triossa on klarineteilla merkittävä osuus, missä toinen klarinetti säestää alarekisterissä. ==Osat== #Adagio - Allegro #Andante con moto #Menuetto: Trio #Allegro == Aiheesta muualla == * Äänite Archive.orgissa 39 Luokka:1780-luvun musiikkiteokset
Keidasteoria

Keidasteoria on näkemys, jonka mukaan maanviljely alkoi Lähi-idässä ensiksi kuivilla alueilla sijaitsevissa keitaissa, jotka olivat jokien tai lähteiden kastelemia. Keidasteorian esitti 1900-luvun alussa arkeologi Raphael Pumpelly. Hän oli käynyt katsomassa muinaisia keitaiden lähelle rakennettuja Turkmenistanin asuinpaikkoja. Keidasteoriaa tuki myöhemmin 1900-luvun alkupuolella tunnettu arkeologi Gordon Childe. Vuonna 1948 eräs tutkija esitti kaivauksiinsa vedoten tulokset, jonka mukaan maanviljely ei alkanutkaan keitaissa, vaan sadeviljelynä riittävän kosteilla aroalueilla ja vuorilla. Tämä niin sanottu vuorenrinneteoria hyväksyttiin laajalti tutkijoiden parissa. Sittemmin on taas saatu keidasteoriaa tukevaa näyttöä. Esimerkiksi muinainen Jeriko, jonka asukkaat keräilivät villiviljaa ja siirtyivät ehkä viljelyyn, on luonnonlähteen ja vuoristosta virtaavan joen lähelläThe Origins of Farming in South-West Asia. . Tell Aswad oli soiden ympäröimällä järven rannalla. Muut varhaiset maanviljelypaikat olivat tulvatasangoilla (Gesher, Mundata Genesaretinjärvestä etelään) tai vuorten juurilta virtaavien jokien "tulvasuistojen" lähelläThe Transition to Agriculture : Climate Reversals, Population Density, and Technical Change, Gregory K. Dow, Nancy Olewiler, and Clyde G. Reed, Department of Economics, Simon Fraser University, August 2005. Monet varhaiset maanviljelykylät, niin sanotut esikeraamiset neoliittiset kylät, sijaitsevat joko sadeviljelylle sopivan rajan kohdalla tai sen kuivemmalla puolella. Selvästi liian kuivia esikeraamisia neoliittisia keskuksia ovat Etelä-Levantin Baidha ja Basta sekä Nahal Hamar, ja Pohjois- Mesopotamian Bougras. Juuri 300 mm rajan kuivemmalla puolella sijaitsevat Tall Abu Huraira ja Tell Mureybat sekä Jeriko. Juuri 300 mm rajan kostealla puolella sijaitsivat Ain Ghazal Jerf al Ahmar ja Ali KoshGeoffrey Parker: Elävä maailmanhistoria. Otava 2006, ISBN 951-1-20444-0, s. 18.. Mutta esimerkiksi Hureyra ja Mureybat jäävät 200 mm:n sademäärärajan sisäänCultural Atlas of Mesopotamia, Michael Roaf. ==Lähteet== Luokka:Teoriat Luokka:Neoliittinen Lähi-itä
Yoshimi Ozaki

Yoshimi Ozaki (s. 1. heinäkuuta 1981) on japanilainen kestävyysjuoksija. Ozaki saavutti Berliinin MM-kilpailuissa 2009 maratonilla hopeaa ajalla 2.25.25. Hän hävisi kiinalaiselle Bai Xuelle kymmenellä sekunnilla. Vuonna 2006 Ozaki sijoittui maastojuoksun MM-kilpailujen pitkällä matkalla 19:nneksi ja saavutti joukkuepronssia. Vuonna 2007 hän sijoittui maantiejuoksun MM-kilpailuissa 13:nneksi ja saavutti jälleen joukkuepronssia. Vuonna 2010 hän oli puolimaratonin MM-kilpailuissa yhdeksäs ja sai joukkuepronssia. Daegun MM- kilpailuissa 2011 hän sijoittui maratonilla 18:nneksi. Uransa toistaiseksi parhaan maratonajan 2.23.30 Ozaki juoksi Tokiossa marraskuussa 2008. ==Lähteet== * ===Viitteet=== Luokka:Japanilaiset kestävyysjuoksijat Luokka:Vuonna 1981 syntyneet Luokka:Elävät henkilöt
Thor (yhtye)

Thor on kanadalainen heavy metal -yhtye. ==Vuodet 1978–1986== Jon Mikl Thor perusti yhtyeen vuonna 1978. Samana vuonna yhtye julkaisi esikoisalbuminsa Keep the Dogs Away. Yhtye lopetti toimintansa, ja Jon Mikl palasi kehonrakennuksen pariin. Kuitenkin vuonna 1983 bändi koottiin kasaan uudestaan ja julkaisi Unchained-nimellä kulkevan EP:n. Heti kahden vuoden päästä heiltä tuli kokopitkä Only The Strong. Thorin lavaesiintymiseen kuului muun muassa laulaja Thorin puhaltaminen kuumavesipulloon, kunnes pullo räjähtää, rautatangon vääntäminen ja tiilten rikkominen päällään. Yhtye hajosi taas vuonna 1986 ja Jon Mikl'llä oli aikaa muun muassa näyttelemiselle. ==Nykyaika== Kymmenen vuotta myöhemmin yhtye julkaisi kokoelmalevyn Ride of the Chariots (An-Thor-Logy). Tätä kokoelmaa seurasi yhtyeen uudet tuotokset, kuten vuonna 1998 ilmestynyt Thunderstruck (Tales from the Equinox). Thor on esiintynyt Suomessa Sauna Open Air ja South Park-festivaaleilla, Pitkämies- sarjakuvakaupassa vuonna 2009, sekä 1. kesäkuuta 2011 Dom-ravintolassa, Helsingissä. Vuonna 2015 julkaistiin dokumenttielokuva I Am Thor. Elokuvassa Thor esiintyy myös Suomessa. YLE esitti elokuvan Teema-kanavalla toukokuussa 2016. Luokka:Kanadalaiset metalliyhtyeet
Igelstabron

Igelstabron on 2 140 metriä pitkä rautatiesilta Södertäljen eteläpuolella Ruotsissa. Silta on Ruotsin pisin ja korkein rautatiesilta. Sillalla kulkee kaksi raidetta lukuun ottamatta sen länsipäässä Södertälje sydin aseman kohdalla olevaa neliraiteista osuutta. Silta ylittää Södertäljen kanavan sekä E4-moottoritien. Igelstabron avattiin liikenteelle samaan aikaan läntiseen päärataan () kuuluvan Grödingebananin kanssa tammikuussa 1995. == Lähteet == Luokka:Ruotsin rautatiesillat Luokka:Södertäljen kunta
Think

Think voi tarkoittaa muun muassa seuraavia asioita: *"Think", Arethra Franklinin kappale *Think Global, norjalainen sähköauto ja sitä valmistanut yritys (1991-2011)
Svenska samskolan i Tammerfors

Svenska samskolan i Tammerfors on ruotsinkielinen peruskoulu ja lukio Tampereella Kaakinmaan kaupunginosassa, osoitteessa Koulukatu 14. Se aloitti toimintansa 2. syyskuuta 1895 ja on siten yksi Tampereen vanhimmista kouluista. Svenska samskolan i Tammerfors on yksityinen koulu, jonka toimintaa ylläpitää rekisteröity yhdistys Föreningen för Svenska samskolans i Tammerfors upprätthållande r.f. Vuonna 2014 koulu tuli Suomen tietotoimiston vertailussa Pirkanmaan parhaaksi lukioksi verrattaessa ylioppilastutkinnon neljän pakollisena kirjoitettavan aineen pistemäärien keskiarvoja.Pirkanmaan lukiot paremmuusjärjestyksessä Yle. Viitattu 18.5.2016 ==Rakennus== Arkkitehti August Krookin suunnittelema Svenska samskolanin koulutalo on valmistunut Koulukadun ja Satamakadun kulmaan vuonna 1902. Krook on itse aikoinaan todennut, että talon arkkitehtuuri edustaa modernia goottilaista tyyliä. Tutkija Paula Kivisen mukaan sisätiloissa on kuitenkin havaittavissa jo jugendin vaikutus. Rakennukseen on tehty Gunnar Strömmerin suunnittelema laajennusosa vuonna 1965. Svenska samskolan on suojeltu rakennustaiteellisin, kulttuurihistoriallisin ja maisemallisin perustein.Tampereen kantakaupungin rakennuskulttuuri 1998, s. 13, 103. == Kuuluisia oppilaita == * Eveliina Piippo, maastohiihtäjä * Patrik Puistola, jääkiekkoilija * Ulf-Erik Slotte, suurlähettiläs * Kaj Stenvall, taidemaalari * Tuomo T. Vimpari, paavillinen diplomaatti * Poju Zabludowicz, liikemies, miljardööri == Katso myös == * Elevhemmet vid svenska samskolan == Lähteet == ==Aiheesta muualla== *Koulun kotisivut Luokka:Suomen ruotsinkieliset peruskoulut Luokka:Suomen ruotsinkieliset lukiot Luokka:Tampereen peruskoulut Luokka:Tampereen lukiot Luokka:Tampereen suojellut rakennukset Luokka:Kaakinmaa
Nnamdi Anusim

Nnamdi Lucky Anusim (s. 11. heinäkuuta 1972 Mbaitoli) on nigerialainen pikajuoksija, joka on asunut Suomessa vuodesta 2003 lähtien. Hän edustaa Hollolan Urheilijat -46:a, jota ennen hän edusti Lahden Ahkeraa vuodet 2006–2008. Anusimilla on kokemusta Afrikan-mestaruuskilpailuista 1990 ja Kansainyhteisön kisoista 1994, minkä lisäksi hän oli mukana Sydneyn olympialaisissa 2000 Nigerian viestijoukkueen jäsenenä. Hän on kilpaillut myös nuorten MM-kisoissa 1990 sekä All-African Gameseissä 1991 ja 1995. Anusim saavutti pronssia 60 metrillä SM-halleissa 2009 Mustasaaressa ajalla 6,89. Hän voitti kultaa 35-vuotiaiden 100 metrillä veteraanien MM-kilpailuissa 2009 Lahdessa ajalla 10,94. Kalevan kisoihin hän on osallistunut vuosina 2006, 2008 ja 2009. == Ennätykset == * 60 m 6,67 (Mustasaari 9.2.2005) * 100 m 10,17 (Port-Harcourt, Nigeria 18.3.1994) ** Myötätuulessa (2,1 m/s): 10,09 (Pietersburg, Etelä-Afrikka 18.3.2000) ** Sisäradoilla: 10,54 (Tampere 13.2.2003) * 200 m 20,91 (Bloemfontein, Etelä-Afrikka 4.2.2000) ** Myötätuulessa (2,8 m/s): 20,87 (Pietersburg, Etelä-Afrikka 27.1.2001) == Lähteet == * === Viitteet === == Aiheesta muualla == * Luokka:Nigerialaiset pikajuoksijat Luokka:Vuonna 1972 syntyneet Luokka:Elävät henkilöt
Punalakkipipilo

Punalakkipipilo (Pipilo chlorurus) on pohjoisamerikkalainen varpuslintu. == Koko ja ulkonäkö == Linnun pituus on noin 16 cm. Sen höyhenpuku on pääosin harmahtava, siivissä ja pyrstössä on kirkkaanvihreät kuviot, päälaki on tiilenpunainen ja kurkku valkoinen. Nokka on kartiomainen ja päälaen höyhenet nousevat usein töyhdöksi. Sukupuolet ovat lähes samannäköisiä, naaras on väreiltään hieman haileampi. Lintu on käytökseltään alikasvoksessa piilotteleva. == Esiintyminen == Punalakkipipilot elävät Yhdysvaltain läntisessä osassa 1,7 miljoonan neliökilometrin laajuisella alueella ja sen populaation koko on noin 4,1 miljoonaa yksilöä. Se on lyhyen matkan muuttolintu, joka talvehtii Yhdysvaltain lounaisimmissa osissa ja Meksikossa. == Elinympäristö == Laji asuu tiheissä pensaikoissa, harvemmin yksittäisiä pensaita kasvavalla avomaalla. == Lisääntyminen == Punalakkipipilot pesivät tavallisesti kahdesti kesän aikana. Ensimmäiset munapesät tavataan toukokuun alussa ja viimeiset heinä-elokuussa. Pesä on avoin kuppi maassa tai lähellä maanpintaa. Munamäärä on 3–5 ja haudonta-aika noin 12 päivää. Vain naaras hautoo. Poikaset lähtevät pesästä 11–14 päivän ikäisinä. == Ravinto == Lajin ruokavalio koostuu siemenistä, pienistä selkärangattomista, marjoista sekä hedelmistä. == Lähteet == * Colorado Sagebrush: A Conservation Assessment and Strategy * USGS === Viitteet === Luokka:Sirkkulit
Yuri Kanō

Yuri Kanō (s. 27. lokakuuta 1978) on japanilainen kestävyysjuoksija. Kanō sijoittui Berliinin MM-kilpailuissa 2009 maratonilla seitsemänneksi ajalla 2.26.57. Uransa toistaiseksi parhaan maratonajan 2.24.27 hän juoksi Tokiossa marraskuussa 2008. ==Lähteet== * Luokka:Japanilaiset kestävyysjuoksijat Luokka:Vuonna 1978 syntyneet Luokka:Elävät henkilöt
Yoshiko Fujinaga

Yoshiko Fujinaga (s. 15. elokuuta 1981) on japanilainen kestävyysjuoksija. Fujinaga sijoittui Berliinin MM-kilpailuissa 2009 maratonilla 14:nneksi ajalla 2.29.53. Sevillan MM-kilpailuissa 1999 hän karsiutui 5 000 metrin juoksun alkuerissä. Maastojuoksun MM-kilpailuissa Fujinaga saavutti nuorten sarjassa pronssia Belfastissa 1999. Aikuisten sarjassa hän sijoittui 25:nneksi Oostendessa 2001 ja 21:nneksi Belfastissa 2002. Uransa toistaiseksi parhaan maratonajan 2.25.40 Fujinaga juoksi Lontoon maratonilla huhtikuussa 2011. ==Lähteet== * Luokka:Japanilaiset kestävyysjuoksijat Luokka:Vuonna 1981 syntyneet Luokka:Elävät henkilöt
Evangelion

Evangelion on puolalaisen extreme metal -yhtye Behemothin yhdeksäs albumi. Euroopassa albumi julkaistiin 7. elokuuta 2009, Yhdysvalloissa 11. elokuuta. Levy äänitettiin Gdańskissa Puolassa. Bändi jatkaa levyllä muutaman edellisen julkaisun viitoittamaa tietä kohti enemmän death metal -vaikutteiseen musiikkiin. Perinteisten bändisoittimien lisäksi levyllä on mukana myös kuoro, sitra ja puhaltimia. Levy nousi ilmestymisviikollaan Suomen albumilistan 17. sijalle. Kotimaassaan Puolassa se saavutti pian 1. sijan. Levy on saavuttanut myös monessa muussa maassa hyviä listasijoituksia. Levyn nimi tulee kreikan kielestä ja tarkoittaa "Jumalan sanan levittämistä" tai "hyvien uutisten levittämistä". Levyllä on käytetty runsaasti symboliikkaa, joka tulee ilmi jo levyn kansitaiteesta, jossa Babylonin huora ratsastaa seitsemänpäisellä hirviöllä ja Mooseksen tekemät Kymmenen käskyn taulut makaavat särjettyinä hänen jalkojensa juuressa. == Kappaleet == # # # # # # # # # == Kokoonpano == * Adam "Nergal" Darski – laulu, sähkökitara * Tomasz "Orion" Wróblewski – bassokitara, taustalaulu * Zbigniew Robert "Inferno" Promiński – rummut, taustalaulu * Patryk "Seth" Sztyber – sähkökitara, taustalaulu == Arvostelut == * About.com: About.com: Album review * Allmusic: Allmusic review * Imperiumi: 7½/10 * Metal Storm: 8/10Metal Storm: Album review == Lähteet == == Aiheesta muualla == * Kappaleiden sanat Behemothin kotisivuilla * * Luokka:Behemothin albumit Luokka:Vuoden 2009 albumit
Lappeenrannan vaakuna

Lappeenrannan vaakuna on Lappeenrannan kaupungin heraldinen tunnus. Vaakunan selitys kuuluu: ”Hopeakentässä luonnonvärinen metsäläinen, pidellen maahanlaskettua nuijaa, seisomassa vihreällä maalla. Otsan ja vyötäisten ympärillä vihreä seppele.” == Vaakunan historiaa == Lappeenrannan vaakuna on saanut aiheensa kaupungin sinetistä vuodelta 1652. Sinetin metsäläinen on peräisin kaupungin alkuperäisestä nimestä Lappstrand, josta myöhemmin, vuonna 1721 tuli Willmanstrand (vildmansstrand) etuliitteen alkuperäisen merkityksen tulkinnan perusteella; sen ajan ruotsin kielessä sana lapp viittasi metsäläisiin eikä nykykielen mukaisesti saamelaisiin. Ruotsi menetti Lappeenrannan Venäjälle Turun rauhassa vuonna 1743. Vuonna 1788 kaupungille vahvistettiin ruotsalaisajan sinettiin pohjautuva vaakuna, jossa villimies oli kuvattuna sinisellä kentällä. George Granfelt kuvasi vuoden 1892 teoksessaan Finlands städers vapenbok Lappeenrannan vaakunan kentän hopeisena ja kyseinen malli vakiintuikin kaupungin käyttöön. Nykyisin käytössä olevan vaakunan on piirtänyt uudelleen Olof Eriksson, ja se vahvistettiin käyttöön 29. joulukuuta 1954. Lappeenranta käyttää vaakunan päällä kultaista muurikruunua, jonka on katsottu kuvaavan kaupungin linnoitusta. Lappeenrannassa sijaitseva entinen elokuvateatteri Nuijamies ja sen tiloissa nykyisin toimiva Kulttuuritila Nuijamies ovat nimetty kaupungin vaakunan aiheen mukaan. == Galleria == Tiedosto:Lappeenranta sinetti.jpg|Lappeenrannan vuoden 1652 sinetti. Tiedosto:Герб Вильманстранда.jpg|Lappeenrannan vaakuna vuodelta 1788. Tiedosto:Von Koehne Lappeenranta.jpg|Heraldikko Bernhard von Köhnen malli Lappeenrannan vaakunasta vuodelta 1862. Kolkka viittaa kaupungin sijaintiin Viipurin läänissä. Tiedosto:Lappeenranta vaakuna 1892.jpg|George Granfeltin malli Lappeenrannan vaakunasta vuodelta 1892. Tiedosto:Lappeenranta vaakuna 1900.jpg|Lappeenrannan vaakuna Finlands städers vapen -postikorttikokoelmasta 1900-luvun alusta. Tiedosto:Lappeenranta sinetti 1930.jpg|Lappeenrannan sinetti 1930-luvulta. Tiedosto:Stamp of Finland - 1949 - Colnect 46104 - 300th Anniversary Lappeenranta City Willmanstrand.jpeg|Lappeenrannan vaakuna vuoden 1949 postimerkissä. Tiedosto:Lappeenranta 300 vuotta juhlajuliste 1949.jpg|Vaakuna Lappeenrannan 300 vuotisjuhlan julisteessa vuodelta 1949. Tiedosto:Olof Eriksson Lappeenrannan vaakuna.jpg|Olof Erikssonin Kansallisarkistolle lahjoittama malli Lappeenrannan vaakunasta vuodelta 1952. Tiedosto:Lappeenranta vaakuna.png|Erikssonin vuonna 1954 vahvistettu alkuperäispiirros. == Lähteet == * * * == Aiheesta muualla == ;Kirjallisuutta venäjäksi * Бойко Дм. А. Геральдика Великого Княжества Финляндского. – Запорожье, 2013. Luokka:Suomen kuntien vaakunat Vaakuna
Debreceni VSC

Debreceni VSC on vuonna 1902 perustettu unkarilainen jalkapalloseura Debrecenistä. Se pelaa maan korkeimalla sarjatasolla OTP Bank Ligassa. Joukkue osallistui Mestareiden liigaan kaudella 2009–2010.http://www.uefa.com/competitions/ucl/fixturesresults/round=2000027/match=2000358/report=rw.html Seura pelaa kotiottelunsa 10 200 katsojaa vetäjällä Stadion Oláh Gábor Útilla. Vuonna 2010 on tarkoitus valmistua uuden Debreceni Stadionin, jonne mahtuu 35 000 katsojaa. Vaikka seuralla on pitkä historia, sen todelliset menestysvuodet alkavat vuodesta 1999. Vuosina 1999–2012 Debrecenissä on juhlittu Unkarin mestaruutta kuudesti, cup-voittoa viidesti, liigacupin voittoa kerran sekä supercupin voittoa viidesti. == Saavutukset == * Unkarin mestaruus (6): 2005, 2006, 2007, 2009, 2010, 2012 ** Hopeaa: 2008 * Unkarin cup (5): 1999, 2001, 2008, 2010, 2012 ** Hopeaa: 2003, 2007 * Unkarin supercup (4): 2005, 2006, 2007, 2009, 1010 ** Hopeaa: 2008 * Unkarin liigacup: 2010 ** 2008, 2011 == Entisiä valmentajia == * Miroslav Beránek * András Herczeg * Gyula Lóránt * Zdeněk Ščasný == Lähteet == Luokka:Unkarilaiset jalkapalloseurat Luokka:Vuonna 1902 perustetut urheiluseurat Luokka:Debrecenin urheilu
Mäntysirkkuli

Mäntysirkkuli (Peucaea aestivalis) on pohjoisamerikkalainen varpuslintu, joka on nimetty amerikkalaisen luonnontutkijan John Bachmanin kunniaksi. Lajista tunnetaan kolme alalajia: P. a. aestivalis, P. a. bachmani ja P. a. illinoensis. == Koko ja ulkonäkö == Linnun pituus on noin 12–15 cm ja paino keskimäärin 21 g. Sen höyhenpuku on ruskehtava ja punertavaviiruinen. Nokka on kartiomainen ja päälaki punaruskea. Sukupuolet ovat samannäköisiä. Koiraan laulua kuvataan erääksi kauneimmista linnunlauluista. == Esiintyminen == Mäntysirkkulit elävät Yhdysvaltain kaakkoisosassa, pääasiassa Floridassa ja Meksikonlahden alueella. Se on taantunut voimakkaasti viime vuosikymmeninä elinympäristöjen tuhoutumisen seurauksena. Bongarit häiritsevät toisinaan lajin pesintää. == Elinympäristö == Mäntysirkkulit suosivat tiheää, nuorta, kulon jälkeen syntynyttä männyntaimikkoa, mutta pesivät myös varttuneissa tammi- ja mäntymetsissä. Niitä tavataan myös avomaalla. == Lisääntyminen == Mäntysirkkulinaaras rakentaa pesän hyvään kätköön maahan. Pesä on rakennettu ruohonkorsista ja vuorattu karvoilla ja hienoilla kuiduilla. Munamäärä on 2–5, keskimäärin 3,9, ja haudonta-aika noin 1214– päivää. Vain naaras hautoo. Poikaset lähtevät pesästä lentokyvyttöminä 9–10 päivän ikäisinä, ovat aikuisen kokoisia 25 päivää vanhoina ja itsenäistyvät noin 35 päiväisinä. Lehmäturpiaali (Molothrus ater) loisii niiden pesiin. == Ravinto == Lajin ruokavalio koostuu siemenistä ja pienistä selkärangattomista. == Lähteet == * ADW === Viitteet === Luokka:Sirkkulit
Dave Simmonds

Dave Simmonds (25. lokakuuta 1939 Lontoo - 23. lokakuuta 1972 Rungis, Ranska) oli brittiläinen ratamoottoripyöräilijä. Hän voitti 125cc-luokan maailmanmestaruuden vuonna 1969. Simmonds ajoi ratamoottoripyöräilyn MM- osakilpailuja 50cc-, 125cc-, 250cc-, 350cc- ja 500cc-luokissa. Dave Simmonds ajoi ensimmäisen MM-osakilpailunsa vuonna 1965, mutta vuoteen 1969 asti hän osallistui vai yksittäisiin kilpailuihin. Simmonds pääsi vuonna 1969 kiertämään koko MM-sarjan Kawasakilla. Hän voitti kaudella kahdeksan osakilpailua ja maailmanmestaruuden. Maailmanmestaruus oli ensimmäinen Kawasakilla ajettu. Simmondsin paras kausi 500-kuutioisissa oli 1971, kun hän oli osakilpailuissa neljä kertaa palkintopallilla ja MM-sarjan kokonaispisteissä neljäs. Dave Simmonds kuoli vuonna 1972, kun hän oli osallistumassa MM-sarjan ulkopuoliseen kilpailuun Rungis'ssa Pariisin lähellä. Simmonds oli pelastamassa naista palavasta asuntovaunusta, kun kaasupullo räjähti. Simmonds menehtyi palovammoihinsa. ==Saavutukset== ===125cc-luokka=== *Maailmanmestari 1969 *10 osakilpailuvoittoa, 4 kakkossijaa ja 3 kolmossijaa ===500cc-luokka=== *1 MM-osakilpailuvoitto, 2 kakkossijaa ja 2 kolmossijaa ==Lähteet== Luokka:Brittiläiset ratamoottoripyöräilijät Luokka:Ratamoottoripyöräilyn maailmanmestarit Luokka:Vuonna 1939 syntyneet Luokka:Vuonna 1972 kuolleet
Unreleased & Revamped

Unreleased & Revamped on rap-ryhmä Cypress Hillin vuonna 1996 julkaisu EP. EP sisältää bändin edellisiltä levyiltä tuttuja kappaleita remix-versioina. == Kappaleet == #"Boom Biddy Bye Bye (Fugees Remix)" (feat. Lauryn Hill) #"Throw Your Hands in the Air" (feat. Redman, Erick Sermon & MC Eiht) #"Intellectual Dons" (feat. Call O' Da Wild) #"Hand on the Pump (Muggs' Blunted Mix)" #"Whatta You Know" #"Hits from the Bong (T-Ray's Mix)" #"Illusions (Q-Tip Remix)" #"Latin Lingo (Prince Paul Mix)" #"When the Ship Goes Down (Diamond D Remix)" == Listasijoitukset == Vuosi Lista Sija 1996 The Billboard 200 21 1996 Top R&B;/Hip-Hop Albums 15 == Lähteet == Luokka:Vuoden 1996 EP:t Luokka:Cypress Hillin albumit
Pipilot

Pipilot (Pipilo) on sirkkulien (Passerellidae) heimoon kuuluva varpuslintusuku. Pipilot ovat pieniä tai keskikokoisia varpuslintuja, joilla on pitkähkö pyrstö. Ne liikkuvat yleensä kasvillisuuden kätköissä ja ovat melko vaikeasti havaittavia, joskin niiden tunnusomaiset äänet ilmaisevat ne. Pipilot elävät Pohjois-Amerikassa, Meksikossa ja Yhdysvaltain etelä- ja länsiosissa. Suvussa on 4 lajia: * Loistopipilo, Pipilo erythrophthalmus * Lännenloistopipilo, Pipilo maculatus * Punalakkipipilo, Pipilo chlorurus * Vyöpipilo, Pipilo ocai == Lähteet == Luokka:Sirkkulit
Command & Conquer 4

Command & Conquer 4: Tiberian Twilight on Electronic Artsin kehittämä ja julkaisema reaaliaikainen strategiapeli. Peli on julkaistu vuonna 2010 Windowsille. Peli kuuluu Command & Conquer -pelisarjaan. Peli sijoittuu tiberium-jatkumoon, jossa GDI ja Nod yhä käyvät taistelua maapallon herruudesta ja tiberiumista. EA Los Angeles on ilmoittanut, että tiberium- jatkumon tarina päättyy Command & Conquer 4:een. == Juoni == On vuosi 2062 ja ihmiskunta on sukupuuton partaalla, sillä kuuden vuoden kuluttua salaperäinen muukalaismineraali tiberium tekee maapallosta täysin asuinkelvottoman, joten sekä Global Defense Initiative (GDI) ja Nodin Veljeskunta löytävät itsensä tilanteesta, jossa heillä on sama päämäärä: pysäyttää tiberiumin kasvu. Mutta entä mitkä ovat Nodin veljeskunnan salaperäisen johtajan Kanen suunnitelmat tänä aikana? Tutkittuaan Tacitusta 10 vuoden ajan Kane marssii GDI:n päämajaan ja muodostaa GDI:n kanssa Tiberiuminhallintaverkoston, jonka tarkoituksena on hallita Tiberiumin leviämistä ja muuttaa Tiberium halvaksi voimanlähteeksi. 15 vuotta myöhemmin Tiberium on melkein hävitetty maasta. Jatkuvat levottomuudet kuitenkin aiheuttavat osapuolten välille neljännen ja viimeisen Tiberiumsodan. Pelissä pelaaja ohjaa komentaja Parkeria, jonka päähän on asennettu erikoisimplantti. Pelaaja saa valita avustaako hän Kanea vai Eversti Louise Jamesia. Kanen tavoitteena on aktivoida Tiberiumhallintaverkoston ja Parkerin päähän asennetun implantin avulla muukalaisrotu Scrinien rakentama Threshold tornin portaali, jotta hän voisi poistua maasta. Nodin separatistit joita johtaa mielipuoli komentaja Gideon ja GDI:n eversti Jamesin joukot yrittävät estää Kanea onnistumasta. Molempien kampanjoiden lopussa Kane saa vakuutettua Parkerin aktivoimaan implanttinsa avulla viimeisen Scrinien Threshold tornin portaalin vaikka eversti James ampuu Parkeria kuolettavasti. Kane kiittää pelaajaa ja astuu portaaliin poistuen maasta uskollisimpien kannattajiensa mukana. Maailmassa on taas rauha ja Tiberium on hävitetty maasta lopullisesti. == Laitteistovaatimukset == * Minimiwww.cncworld.org minimivaatimukset ** Intel Core 2 tai parempi / AMD 64 X2 tai parempi ** 1 GB RAM-muistia XP:lle / 1.5 GB Vistalle ja Windows 7:lle ** 10 GB kovalevytilaa ** 8x-nopeuksinen DVD- ROM-soitin ** 256 MB Nvidia GeForce 6800 tai parempi / ATI Radeon X1600 tai parempi ** Windows XP SP3 / Vista SP1 / Windows 7 ** Direct X 9.0c yhteensopiva äänikortti ** Hiiri ja näppäimistö ** Laajakaistainen Internet- yhteys * Suosituswww.game-debate.com Suositusvaatimukset ** Core 2 Duo E6600 2.4GHz (Intel) / Athlon 64 X2 Dual Core 5400+ (AMD) ** 3GB RAM-muistia ** Geforce 7900 GTX (Nvidia) / Radeon X1900 Series (ATI) ** Direct X 9 ** 10 GB kovalevytilaa ** 8x-nopeuksinen DVD-ROM-soitin ** Windows XP / Vista / 7 ** Hiiri ja näppäimistö ** Laajakaistainen Internet-yhteys == Lähteet == == Aiheesta muualla == * Pelisarjan virallinen kotisivusto Luokka:Vuoden 2010 videopelit Luokka:Command & Conquer -pelit Luokka:Windows-pelit